בשנת 1961 חזרו בני הזוג שילה לישראל. במשך כ־15 שנה שיחקה גור־שילה במגוון תפקידים על במות הבימה (כגון בהצגה ילדי הצל), הקאמרי (כגון בהצגה וויצק), תיאטרון חיפה (כגון בהצגה רשומון), ואף הפקות עצמאיות, כגון "האוזן הפרטית והעין הציבורית" מאת פיטר שאפר, בבימוי פיטר פריי. במקביל, בשנת 1969 החלה לתרגם ספרות מאנגלית לעברית. כמו כן המשיכה ללמוד פילוסופיה, אסתטיקה, וספרות באוניברסיטת תל אביב. בנוסף, פרסמה שירה פרי עטה בכתבי עת ספרותיים ובמוספים. בשנת 1966 כינסה את שיריה בספר צליל נודד, בהוצאת אל"ף.
ב-24 בינואר 2006 הלכה לעולמה. לאחר מותה, כונס מבחר משיריה בידי לאה שניר, ויצא לאור בהוצאת הקיבוץ המאוחד בשנת 2009.
תרגומיה.
לצד תרגומי מחזות שונים (בהם "סליחה, טעות ברצח" מאת מריו פראטי) שלא ראו אור אלא רק שימשו על הבמה, תרגמה גור את הספרים הבאים:
אוסאמה עסכר
אוסאמה עסכר (; נולד ב-17 באפריל 1957) הוא לוטננט גנרל מצרי המשמש כראש המטה הכללי של צבא מצרים מאז 27 באוקטובר 2021.
ביוגרפיה.
עסכר נולד בא-דקהלייה ב-17 באפריל 1957. הוא למד באקדמיה הצבאית של מצרים וסיים את לימודיו ב-1976. ב-1978 הוא התגייס לצבא מצרים. הווא שימש כמפקד רגימנט הרגלים ה-11, ובין 2002–2005 שימש כמפקד רגימנט הכוחות המיוחדים ה-141. בין 2005–2009 שימש כמפקד הבריגדה הממוכנת העצמאית ה-110. בין 2010–2013 שימש כמפקד הדיוויזיה הממוכנת ה-23. בין 2013–2015 שימש כמפקד הארמייה ה-3. בינואר 2015 העלה אותו נשיא מצרים עבד אל-פתאח א-סיסי לדרגת לוטננט גנרל ומינה אותו למפקד הפיקוד המאוחד ללוחמה בטרור באזור סיני. ב-27 באוקטובר 2021 מונה בידי א-סיסי לראש המטה הכללי של הצבא.
עסכר נחשב למקורב לא-סיסי, ונטען שזה האחרון התערב למענו במספר צמתים במהלך הקריירה שלו.
דניאל פרץ (2000)
דניאל פרץ (נולד ב-10 ביולי 2000) הוא כדורגלן ישראלי המשחק בעמדת השוער במכבי תל אביב מליגת העל ובנבחרת הצעירה של ישראל עד גיל 21.
קריירת מועדונים.
פרץ נולד בתל אביב-יפו. החל את דרכו בכדורגל בגיל 6, במחלקות הילדים והנוער של מכבי תל אביב.
בקיץ הושאל לבית"ר תל אביב בת ים מהליגה הלאומית, קבוצת הבת של מכבי תל אביב, שם שימש גם כקפטן הקבוצה. ב-26 בספטמבר 2020 כבש את שער הבכורה שלו בקריירה, אותו כבש בפנדל במסגרת הפסד 1–2 למ.ס. כפר קאסם. את העונה בליגה הלאומית, סיים עם 32 הופעות בקבוצה ו-2 שערים.
ב-22 באוגוסט 2020, פרץ ערך את הופעת הבכורה שלו בקבוצה הבוגרת של מכבי תל אביב בהפסד 0–2 לבני סכנין במסגרת גביע הטוטו של ליגת העל. במהלך עונת 2021/2022 הפך לשוער הראשון של מכבי תל אביב, לאחר פציעתו של דניאל טננבאום, תפקיד אותו המשיך למלא גם לאחר החלמתו של טננבאום.
ב-18 באוגוסט 2022, פרץ הצליח לשמור על שער נקי מול ניס הצרפתית, בשלב הפלייאוף של עונת 2022/2023 בליגה האזורית של אופ"א, במשחק הראשון ביניהן שהסתיים בניצחון ביתי 0–1 למכבי תל אביב, ובזכות כך פרץ קיבל גם תשבחות רבות בישראל ובצרפת.
נבחרות ישראל.
לזכותו 13 הופעות בנבחרת הנערים עד גיל 17, 2 הופעות בנבחרת נוער ב' עד גיל 18, ו-10 הופעות בנבחרת הנוער עד גיל 19.
כיום פרץ משמש כשוער הראשי של הנבחרת הצעירה עד גיל 21, מאז משחק הבכורה שלו עמה ב-2 בספטמבר 2021.
ב-4 באוקטובר , זומן לראשונה גם לסגל הנבחרת הבוגרת, לקראת צמד משחקיה מול ומול , במסגרת מוקדמות מונדיאל 2022.
חיים אישיים.
פרץ הוא בן דודם של האחים הכדורגלנים: דן גלזר, והתאומים תמיר גלזר ועמית גלזר.
פרץ מחזיק גם דרכון גרמני, המאפשר לשחק בליגות אירופאיות מסוימות שלא על תקן שחקן זר.
אל תחכי לי
אל תחכי לי הוא סרט מתח ונעורים ישראלי המבוסס על סיפור אמיתי בבימוי של רועי גלוסקא ודני רייספלד אשר יצא לאקרנים ב-2021. זהו סרט דרמה, נעורים ומתח המספר את סיפורו של מתן אייזנברג (עומר חזן), נער בן 16, אשר עובר מהעיר רעננה לשכונת עוני ופשע, בדרך אייזנברג מתאהב בעדן (טיילור מלכוב), עולה חדשה מרוסיה ולא מקובלת בבית ספרה בדיוק כמו מתן.
עלילה.
מתן (עומר חזן) עובר לשכונת פשע אלימה אחרי פשיטת הרגל של אביו חיים (רני בלייר), ומתפתה לחיי התענוגות של העבריינים בשכונה.
בסוף הסרט מתן מחליט להרוג את הכנופיה של יוסי סאלם ונכנס לכלא למאסר עולם בגיל 17.5 תוך שעדן (טיילור מלכוב), בת זוגו בהיריון מתקדם.
הסרט מבוסס על סיפור אמיתי שקרה בין השנים 1993–1994.
קישורים חיצוניים.
אל תחכי לי באתר אישים לתיעוד היצירה הישראלית.
בית הכנסת בני ישראל
קהילת בני ישראל הוא בית כנסת השוכן בגלווסטון, טקסס, ארצות הברית. בית הכנסת נוסד על ידי מהגרים יהודים מגרמניה בשנת 1868, זוהי הקהילה היהודית הרפורמית הוותיקה ביותר במדינה.
תוכנית גלווסטון, שפעלה בין השנים 1907 עד 1914, סייעה למשוך אלפי מהגרים יהודים ממזרח אירופה לאזור חוף המפרץ של ארצות הברית, בכלל, ולעיר טקסס, בפרט.
היסטוריה.
יהודי גרמניה היו בין המהגרים הרבים לגלווסטון בשנות הארבעים של המאה ה-19. בית הקברות היהודי הראשון הוקם בטקסס בשנת 1852. ארבע שנים מאוחר יותר הם ארגנו את המוסדות הקהילתיים היהודיים הראשונים במדינה. מתוך ההתארגנויות האלו נוסדה קהילת בני ישראל בשנת 1868, הקהילה הרפורמית הראשונה במדינה והקהילה היהודית השנייה (קהילה אורתודוקסית התקיימה ביוסטון). בית הספר של הקהילה נוסד בשנת 1869. החל משנת 1877 נכללו לימודי השפה העברית כחלק מתוכנית הלימודים ב-20 ביוני 1875, הקהילה הצביעה על הצטרפותה לאיחוד הקהילות העבריות האמריקניות.
אברהם כהן לאבאט, אחד מחלוצי תנועת היהדות הרפורמית בארצות הברית, עבר לגלווסטון בשנת 1878 והיה פעיל בולט בקהילה עד למותו בשנת 1899. החל משנת 1888 הנהיג את הקהילה הרב הנרי כהן במשך יותר מחמישה עשורים, בתקופות של הגירה מרובה של יהודים ממזרח אירופה ושתי מלחמות עולם. לאחר סופת ההוריקן בגלווסטון בשנת 1900 שהרס בתים רבים באי והרג 6,000 איש הוא גייס את חברי הקהילה לדאוג לתושבי האי שנפגעו, יהודים ושאינם יהודים.
בית הכנסת.
בשנת 1870 הזמינה הקהילה את מר טאק, המאסטר הגדול של לשכת הבונים החופשיים של טקסס, לטקס הנחת אבן הפינה למבנה בית הכנסת. הקהילה המשיכה לגדול, ובסוף שנות השמונים של המאה ה-19 עלה הצורך בבית כנסת חדש וגדול יותר. ניקולס ג'יי קלייטון, שהיה אדריכל בולט בטקסס של מבנים דתיים, הוזמן לעצב את בית הכנסת החדש. המבנה, שנחנך בשנת 1890, עוצב בסגנון ויקטוריאני והיה מפואר ומעוטר, עד שהפך לנקודת ציון הבולטת בעיר. הקהילה השתמשה בבניין זה עד למכירתו בשנות ה-50 של המאה ה-20 ללשכת הבונים החופשיים ועברה לבית כנסת חדש אחר.
בית הקהילה על שם הנרי כהן.
גידול הקהילה נמשך גם תחילת המאה העשרים והיא נזקקה למרחב נוסף לצורך פעילותה. בשנת 1928 הוחלט להקים מרכז בסמוך למבנה בית הכנסת. בית הקהילה נקרא על שם הרב הנרי כהן, שהיה רב הקהילה. המתחם היה בשימוש הקהילה עד לשנות החמישים, אז עבר, יחד עם בית הכנסת למבנה מחוץ למרכז העיר. בית הקהילה עוצב על ידי טיבור ברמן.
מואאי
אביבה גור־שליט
אביבה גור
אביבה גור-שילה
Attention
ניטשה נגד ואגנר
כריסטוף גראף
כריסטוף גראף (בגרמנית: Christoph Graf; נולד ב-5 בספטמבר 1961) הוא המפקד ה-35, והנוכחי של המשמר השווייצרי - הכוח הצבאי המשרת את קריית הוותיקן. גראף מונה לתפקיד בידי האפיפיור פרנציסקוס ב-7 בפברואר 2015.
ביוגרפיה.
גראף נולד בעיר פאפנאו בקנטון לוצרן שבשווייץ. הוא עבד בתחילה בעורך דין לפני שב-1987 הוא התגייס למשמר השווייצרי. באוגוסט 1999 הועלה לדרגת פלדוול, בשנת 2000 הועלה לדרגת לויטננט, וב-2009 הועלה לדרגת האופטמן. באוקטובר 2010 העלה אותו האפיפיור בנדיקטוס השישה עשר לדרגת אוברסט-לויטננט ומונה אותו לסגן מפקד המשמר. ב-7 בפברואר 2015, האפיפיור פרנציסקוס מינה את גראף למפקד המשמר השווייצרי במקומו של דניאל אנריג, ובמקביל העלה אותו לדרגת אוברסט.
ווייצק
אירוע מקראי
אושנו
אושנו (בקצ'ואה: Ushnu) הוא מבנה מדורג בצורת פירמידה, ששימש את האינקה לניהול הטקסים החשובים ביותר של אימפריית האינקה. מבנים כאלו הוקמו בקוסקו, בירת האימפריה, ובערים העיקריות, או על פסגות ההרים לצד מערכת הדרכים של האינקה.
מעט מאוד ידוע על השורש בקצ'ואה של המונח אושנו, אך נראה שפירושו "מקום האבנים שבו המים מסוננים". הם שימשו כנראה את האוכלוסיות הפרה-היספניות, כאשר נאלצו לערוך טקסים שבהם הקריבו נוזלים, בעיקר משקה תירס אלכוהולי, כקורבן.
האושנו הוקם בכיכר המרכזית של העיר, או על פסגות ההרים שמהם אפשר היה לחלוק כבוד לאלי ההרים, הוואמני (Wamani). המבנה הוא פירמידה מלבנית שנוצרה על ידי חמש פלטפורמות, שנבנו ברציפות לחלק הגבוה ביותר עבור גרם מדרגות חיצוני. הכל נבנה באבן. בחלק העליון ניצבה כורסה כפולה מעובדת באבן, שעל פי המסורת המקומית כוסתה ביריעות מוזהבות. זה היה המקום שבו ישבו הסאפה אינקה והקויה (אשתו) לשפוט ולנהל את הטקסים והפולחנים שהתבצעו בכיכר. הטקסים והפולחנים הפכו מורכבים יותר ויותר והאושנו בתקופת אינקה היה לא רק המקום המיועד לנסך של צ'יצ'ה, אלא גם לקורבנות של ילדים, בעלי חיים, כמו גם עם שריפת בדים ומנחות אחרות.
בלייק סניידר
בלייק סניידר (באנגלית: Blake snyder; 3 באוקטובר 1957 – 4 באוגוסט 2009) היה תסריטאי, יועץ, סופר ומחנך אמריקאי, אשר באמצעות סדרת הספרים שלו "הצילו את החתול" העוסקת בתסריטאות ומבני סיפור, הפך לאחד ממנטורי הכתיבה הפופולריים ביוצר בתעשיית הקולנוע. סניידר הוביל סדנאות בינלאומיות לסופרים בדיסציפלינות שונות, וכן פגישות ייעוץ לכמה מהאולפנים הגדולים בהוליווד.